O‘zbekiston TIV rahbari global sayyohlik forumida so‘zga chiqdi. Foto: Dunyo Bryussel shahrida bo‘lgan O‘zbekiston tashqi ishlar vaziri vazifasini bajaruvchi Vladimir Norov boshchiligidagi delegatsiya "Yevropa yetakchilari sammiti-2022" global sayyohlik forumida ishtirok etdi. O‘zbekiston delegatsiyasi forum davomida "Investitsiyalar, o‘zaro bog‘liqlik va mehmondo‘stlik" mavzusida ma’ruza bilan so‘zga chiqib, mamlakat sayyohlik salohiyati, milliy iqtisodiyot strategik tarmoqlaridan biri bo‘lgan turizm sohasini qo‘llab-quvvatlash bo‘yicha olib borilayotgan islohotlar haqida ma’lumotlarni taqdim etdi. Forum ishtirokchilari 2023 yilda Xiva va Samarqand shaharlarida bo‘lib o‘tadigan "Yevropa ittifoqi - Markaziy Osiyo" turizm forumi hamda Butunjahon sayyohlik tashkiloti bosh assambleyasi 25-sessiyasiga taklif etildi.